**ТЕХНИЧЕСКА СПЕЦИФИКАЦИЯ**

**1.Предмет на поръчката**: ,,Доставка на дизелово гориво и смазочни материали за срок от 36 месеца за нуждите на ДЛС Витиня“.

**2.Място на изпълнение на поръчката**:

Зареждането ще се извършва в обект (*бензиностанция*) на Изпълнителя, на който е инсталирано устройство за разплащане чрез карти за безналично плащане.

Доставката на смазочните материали ще се извършва франко ДЛС Витиня.

**3. Прогнозни количества за целия срок на договора:**

* Дизелово гориво – 195 000 литра;
* Газьол за отопление – 5 000 литра;
* Масло М 10 D – 4200 литра;
* Масло 15 W 40 – 600 литра;
* Масло 10 W 40 – 350 литра;
* Масло двутактово – 350 литра;
* Масло хидравлично – 2500 литра;
* Масло двигателно – 300 литра;
* Масло диференциално ЕР 90 – 550 литра;
* Спирачна течност – 120 литра;
* Литиева грес – 100 кг;
* Масло 75 W 90 – 150 литра;
* Греси – 125 кг;
* Масло LL 5W 30 – 40 литра;
* Трансмисионно масло – 300 литра.

***Забележка:*** Посочените количества са прогнозни и не задължават Възложителят да ги закупи в пълен обем.

**4.1**.**Изисквания за качеството на горивата**

Горивата трябва да отговарят на БДС и изискванията за качество на течните горива, посочени в чл. 8 от Закона за чистотата на атмосферния въздух и Наредбата за изисквания за качеството на течните горива, условията, реда и начина за техния контрол, приета с Постановление №156 на МС от 15.07.2003г. /Обн. ДВ. бр. 66 от 25 юли 2003г., изм. и доп. ДВ. бр.63 от 31 юли 2018г./, за което участниците да притежават необходимите документи, удостоверяващи съответствието на горивата с изискванията.

**4.2.Изисквания към останалите продукти – предмет на доставката**:

- Останалите продукти трябва да отговарят според вида им (*марката)* на съответните действащи към момента на подаване на офертата български и/или международни стандарти в лицето на БДС и ISO.

- Несъответствията в показателите за качеството на доставените продукти – предмет на поръчката, се установява с акт, издаден от акредитирани от Изпълнителна агенция ,,Българска служба по акредитация” (ИА ,,БСА”) лаборатории.

- Продуктите следва да бъдат доставяни от Изпълнителя в оригинална опаковка на производител.

При възникнали аварии по автомобилите, в резултат на зареждане с некачествено гориво, доказано по съответния ред ще се съставя констативен протокол, подписан от двете страни.

**5.Участникът трябва да представи** документи (*валиден сертификат, документ за произход или друг*), с които да може да удостовери произхода на предлаганите от него горива, смазочни материали, специални течности и добавки за горива за моторни превозни средства и да докаже съответствието им с изискванията за качество за съответния продукт съгласно приложимите нормативни актове.

**6. Електронни карти:** Електронните карти следва да бъдат издавани безвъзмездно, като Възложителят не заплаща месечни такси за обслужване на картите и такси за транзакции и покупки. Изпълнителят следва да предвиди и да съобрази тези условия в ценовата си оферта.

**7. Финансови условия:**

**8.1.Срок за издаване на фактура** - Веднъж месечно, обхващащ периода 1-30/31 число на предходния месец.

**8.2.Стойност на доставката** - количеството заредено гориво / доставените смазочни материали, коригирана с договорения процент отстъпка.

**8.3.** **Срок за плащане на стоката от Възложителя**: до **30** (*тридесет*) дни след представяне на фактурата, издадена от Изпълнителя, придружена с приемо-предавателен протокол.

**9.Начин на формиране на** **цената:** Закупуването на горивото и смазочните материали се осъществява на база цените в бензиностанциите на Изпълнителя без вкл. ДДС, валидни към момента на зареждането, намалени с договорената отстъпка. Това е цената за литър гориво / смазочен материал без вкл. ДДС, на която се търгува в конкретния обект (*бензиностанция*) към момента на зареждането с гориво / закупуване на смазочните материали, намалена с предложената от участника търговска отстъпка в процент. Тази отстъпка се посочва в Ценовото предложение на участника (*тя е еднаква за всички посочени в Техническата спецификация горива и смазочни материали*) и остава непроменена за целия период на действие на сключения договор за обществена поръчка.

**10.Начин на установяване на количеството**: Извършва се в момента на зареждането на всяко отделно МПС или друга техника според измервателното устройство. Количеството смазочни материали се установява при приемането им, чрез приемо-предавателен протокол.